|  |
| --- |
| Temeljem članka 17. stavak 1. podstavak 1. Zakona o sustavu civilne zaštite (Narodne novine broj 82/15.), te članka ­­­40. Statuta Grada Koprivnice („Glasnik Grada Koprivnice“ broj 4/09., 1/12., 1/13. i 3/13. - pročišćeni tekst ), Gradsko vijeće Grada Koprivnice na . sjednici održanoj dana . prosinac 2016. godine, donijelo je**PLAN RAZVOJA SUSTAVA CIVILNE** **ZAŠTITE NA PODRUČJU** **GRADA KOPRIVNICE ZA 2017. GODINU** **UVOD** Na temelju Analize o stanju sustava civilne zaštite na području Grada Koprivnice, a sukladno razmjeru opasnosti, prijetnji i posljedicama većih nesreća i katastrofa, utvrđenih Procjenom ugroženosti ljudi, okoliša, materijalnih i kulturnih dobara, s ciljem zaštite i spašavanja ljudi, materijalnih dobara te okoliša kao i ravnomjernog razvoja svih nositelja sustava civilne zaštite (vatrogasnih postrojbi, stožera civilne zaštite, udruga građana od značaja za zaštitu i spašavanje) donosi se Plan razvoja sustava civilne zaštite na području Grada Koprivnice za 2017. godinu. Da bi ovaj Plan razvoja bio ostvariv, cijeli proces razvoja povezan je sa mogućnostima financijskih sredstava Proračuna Grada koja će se odvojiti za subjekte u sustavu civilne zaštite. Plan razvoja sustava civilne zaštite odnosi se na sljedeće: 1. **CIVILNA ZAŠTITA**

Stožer civilne zaštite i postrojbe civilne zaštite trebaju osigurati kontinuirano provođenje sustava za zaštitu i spašavanje. **STOŽER CIVILNE ZAŠTITE** Stožer civilne zaštite Grada Koprivnice broji 16 članova i stručno je, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama na području Grada Koprivnice. Članovi Stožera imenovani su na mandat do imenovanja novih članova nakon provedenih lokalnih izbora u 2017. godini. Navedeno je sukladno članku 7. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite, kojim članove stožera imenuje izvršno tijelo jedinica lokalne i područne (regionalne) samouprave nakon svakih lokalnih izbora najkasnije u roku od 30 dana od dana stupanja na dužnost.Sukladno odredbama Zakona o civilnoj zaštiti donijet će se provedbeni akti, a do tada ostaju na snazi slijedeći dokumenti donijeti na temelju Zakona o zaštiti i spašavanju:- Odluka o osnivanju i ustroju postrojbi civilne zaštite (donijelo Gradsko vijeće na 19. sjednici  25.10.2011. godine) **-** Rešenje o imenovanju povjerenika civilne zaštite Grada Koprivnice i njihovih zamjenika (donio  zamjenik koji obnaša dužnost gradonačelnika 30.6.2016. godine)- Odluka o određivanju pravnih osoba od interesa za sustav civilne zaštite Grada Koprivnice,- Procjena ugroženosti stanovništva, materijalnih i kulturnih dobara za Grad Koprivnicu- Plan zaštite i spašavanja Grada Koprivnice- Plan civilne zaštite Grada Koprivnice.**POSTROJBE CIVILNE ZAŠTITE, POVJERENICI CIVILNE ZAŠTITE** **Postrojbe civilne zaštite** U svrhu povećanja spremnosti i mogućnosti u provođenju akcija zaštite i spašavanja potrebno je izvršiti smotriranje postrojbi civilne zaštite. U suradnji sa DUZS/PUZS Koprivnica – Odjelom za preventivno – planske poslove i MORH – Područnim odsjekom za poslove obrane Koprivnica i Područnim Odjelom za poslove obrane Zagreb, potrebno je kontinuirano vršiti popunjavanje postrojbi civilne zaštite sa vojnim obveznicima starim do 55. godina života (promjene prebivališta, umrli, invalidi, bolesni i sl.), kao i njihovu smotru i edukaciju.Potrebno je nastaviti opremanje postrojbi civilne zaštite osobnom i skupnom opremom u skladu sa raspoloživim sredstvima predviđenim Proračunom.**Povjerenike civilne zaštite** potrebno je upoznati s novim Zakonom o sustavu civilne zaštite („Narodne novine“ broj 82/2015) a prije svega sa - Djelovanjem sustava civilne zaštite i načelima sustava civilne zaštite - Obvezama jedinica lokalne i područne (regionalne) samouprave u provođenju zakonskih obveza definiranih Zakonom o sustavu civilne zaštite - Obvezama povjerenika civilne zaštite u izvršavanju njihovih zadaća Rok za izvršenje navedenog je druga polovica 2017. godine.1. **VATROGASTVO:**

Javna vatrogasna postrojba kao okosnica ukupnog sustava zaštite i spašavanja na području Grada i u 2017. godini kao i prethodnih godina treba biti najznačajniji operativni kapacitet sustava zaštite i spašavanja - u spremnosti 24 sata dnevno. U cilju spremnosti i brzog djelovanja vatrogasnih postrojbi za 2017. godinu planirana je kontinuirana edukacija zaposlenika JVP-a za sve vrste intervencija, a zbog povećanog broja tehničkih intervencija spram požarnih potrebno je naglasak staviti na moguće opasnosti u cestovnom i željezničkom prometu, mogućim akcidentima, poplavama i slično. Obzirom na brzi napredak tehnologije mijenjaju se i opasnosti pa je potrebno pratiti novosti vezano uz opasnosti i načinima rješavanja. Stoga je potrebno opremati, osposobljavati i usavršavati vatrogasce u postrojbi JVP, ali i u DVD-ima s područja Grada, a sve prilagoditi prema procjenama i planovima zaštite od požara.U JVP planirana su stalna usavršavanja vatrogasaca u pružanje prve pomoći, usavršavanje za rad hidrauličnim alatima, u prometnim intervencijama, radovima na vodi, intervencijama u slučaju potresa, a potrebno je i planirati združene vježbe gašenja požara, evakuacije i spašavanja sa uključenim svim stručnim službama na značajnijim (kritičnijim) objektima na području grada. Potrebno je nastaviti s daljnjim razvojem dobrovoljnog vatrogastva sukladno njihovim vlastitim programima i razvojnim projektima, te kontinuirano provoditi njihovo osposobljavanje. U području rada sa članstvom DVD-a posebnu pažnju potrebno je posvetiti vatrogasnoj mladeži, kao potencijalnim budućim operativnim vatrogascima.Sredstva za decentralizirano financiranje redovne djelatnosti Javne vatrogasne postrojbe Grada, kao i sredstva za financiranje dobrovoljnih vatrogasnih društva planiraju se temeljem članka 43.-45. Zakona o vatrogastvu.1. **SKLONIŠTA:**

Grad Koprivnica ima u svojem vlasništvu 4 ( četiri ) javna skloništa i obvezu da na svom području osigura: - uvjete za sklanjanje ljudi, materijalnih i drugih dobara, - prostore za javna skloništa, - održavanje postojećih javnih skloništa. S obzirom na navedeno, tijekom 2017. godine potrebno je izvršiti tehnički pregled skloništa. Budući je 2011. godine donijeto rješenje o imenovanju voditelja i zamjenika skloništa potrebno je tijekom 2017. godine donijeti novo rješenje o imenovanju voditelja i zamjenika skloništa.1. **UDRUGE GRAĐANA OD ZNAČAJA ZA ZAŠTITU I SPAŠAVANJE**

**Zajednica tehničke kulture Grada Koprivnice, Planinarsko društvo Grada Koprivnice, Odredi izviđača „Bijeli javor“ i „Kamengrad“** u svojim aktivnostima i u 2017. godini planiraju nastaviti sa stručnim osposobljavanjem svojih članova. U 2017. godini u Proračunu će se osigurati sredstva za financiranje njihovih programskih aktivnosti, ali i za nabavku opreme koju će moći, uz već postojeću, koristiti i u slučaju izvanrednih situacija.1. **PRAVNE OSOBE KOJE ĆE PORADI NEKOG INTERESA ZAŠTITE I SPAŠAVANJA STANOVNIŠTVA, MATERIJALNIH I KULTURNIH DOBARA GRADA KOPRIVNICE DOBITI ZADAĆE**

Sa pravnim osobama (npr. Komunalac d.o.o., KC PLIN d.o.o. ) koje će poradi nekog interesa zaštite i spašavanja stanovništva, materijalnih i kulturnih dobara Grada Koprivnica dobiti zadaće, potrebno je održati sastanak na kojem će se razmotriti zadaće pravnih osoba u sustavu civilne zaštite. U narednom razdoblju definirati snage, raspoloživa materijalno tehnička sredstva i potrebe za dodatnom opremom, usavršavanjem, obukom, vježbama i slično u cilju jačanja jedinstvenog sustava zaštite i spašavanja. 1. **SUSTAV UZBUNJIVANJA GRAĐANA**

U organizaciji zaštite i spašavanja u Gradu, pored ostalih subjekata, telekomunikacijska podrška, odnosno sustav veza u kriznim situacijama, sustav uzbunjivanja pokazao se vrlo bitnim čimbenikom kvalitetnog sustava zaštite i spašavanja, te je stoga potrebno: - nastaviti rad na unaprjeđenju sustava veza svih sudionika zaštite i spašavanja u skladu s normama u Europi, - nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa. 1. **EDUKACIJA STANOVNIŠTVA**

Zadatak je da se edukacijom podigne razine svijesti građana kao sudionika sustava civilne zaštite, te iz tog razloga potrebno kontinuirano vršiti: * upoznavanje građana sa sadržajem Planova zaštite putem javnih rasprava u mjesnim

 odborima te putem web stranice Grada, * izrada potrebnih naputaka (letaka) o postupanju stanovništva u slučaju velikih nesreća i katastrofa naročito za moguće nesreće i katastrofe izazvane poplavama, potresima i opasnim tvarima u stacionarnim objektima.
 |

1. **FINANCIRANJE SUSTAVA ZAŠTITE I SPAŠAVANJA**

Prema Zakonu o sustavu civilne zaštite izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Financiranje sustava civilne zaštite po prijedlogu Proračuna Grada Koprivnice za 2017. godinu je slijedeće:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  | *2017.* | *2018.* | *2019.* |
| 1. | JAVNA VATROGASNA POSTROJBA  | 1.000.000,00 | 1.000.000,00 | 1.000.000,00 |
| 2. | VATROGASNA ZAJEDNICA GRADA | 505.000,00 | 505.000,00 | 505.000,00 |
| 3. | JAVNA SIGURNOST (Prometna mladež) | 33.000,00 | 33.000,00 | 33.000,00 |
| 4. | ZAJEDNICA TEHNIČKE KULTURE | 140.000,00 | 140.000,00 | 140.000,00 |
| 5. | CRVENI KRIŽ |  |  | 700.000,00 | 700.000,00 | 700.000,00 |
| 6.  | CIVILNA ZAŠTITA i HGSS |  |  | 40.000,00 | 40.000,00 | 40.000,00 |
|  | UKUPNO |  |  |  | 2.408.000,00 | 2.418.000,00 | 2.418.000,00 |

Pored navedenih sredstava u proračunu Grada su planirana i sredstva za pravne osobe koje se zaštitom i spašavanjem bave u okviru svoje redovne djelatnosti – za aktivnosti kao što su sanacija divljih odlagališta, održavanje gradskog deponija, održavanje nerazvrstanih cesta, održavanje čistoće javnih površina i slično.

1. **SURADNJA NA PODRUČJU CIVILNE ZAŠTITE**

Suradnja svih sudionika zaštite i spašavanja na području Grada je dobra, a u narednoj 2017. godini ovu suradnju je potrebno još unaprijediti.

Razmjenom iskustava, podataka, znanja i vještina sa odgovarajućim institucijama zaštite i spašavanja potrebno je postići podizanje razine sigurnosti civilnog stanovništva, a temeljem naučenih lekcija sa poplava na gradskom području, te zbrinjavanja izbjeglica.

U okviru Grada Koprivnice potrebno je kontinuirano usklađivati mjere i aktivnosti sudionika u sustavu civilne zaštite, dogovarati zajedničko djelovanje, te nastaviti suradnju s Područnim uredom za zaštitu i spašavanje Koprivnica s ciljem jačanja i usavršavanja operativnih i drugih snaga sustava civilne zaštite na području Grada.

GRADSKO VIJEĆE

GRADA KOPRIVNICE

KLASA: 811-01/16-01/

URBROJ: 2137/01-05/1-16-

Koprivnica, 2016.

 PREDSJEDNIK:

 Zoran Gošek, dipl. ing.

OBRAZLOŽENJE

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Jedinice lokalne i područne (regionalne) samouprave dužne su organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. podstavak 1. Zakona o sustavu civilne zaštite predstavničko tijelo, na prijedlog izvršnog tijela jedinice lokalne i područne (regionalne) samouprave, u postupku donošenja proračuna razmatra i usvaja godišnji plan razvoja sustava civilne zaštite s financijskim učincima.

Obzirom da procjena rizika od velikih nesreća i plan djelovanja civilne zaštite kao temeljni akti nisu doneseni temeljem Zakona o sustavu civilne zaštite, još uvijek nisu doneseni podzakonski akti, ovim Planom razvoja sustava civilne zaštite koji se donosi na zakonski određeni rok nužno je uskladiti i funkcionalno objediniti aktivnosti svih subjekata civilne zaštite koje se odnose na provođenje mjera i aktivnosti civilne zaštite.

U skladu sa svime naprijed navedenim predlaže se donošenje Plana razvoja sustava civilne zaštite u predloženom tekstu.

|  |  |
| --- | --- |
|  |  |

|  |  |
| --- | --- |
| Nositelj izrade akta:Upravni odjel za financije, poticanje poduzetništva i komunalno gospodarstvo:Pročelnica:Jasmina Stričević |  Predlagatelj akta:ZAMJENIK KOJI OBNAŠADUŽNOST GRADONAČELNIKA: Mišel Jakšić, dipl. oec. |